
BALATONCSICSÓ KÖZSÉG ÖNKORMÁNYZATA
8272 Balatoncsicsó, Fő u. 25.

[bookmark: _Hlk505073851][bookmark: _Hlk75950338]Szám: BCS/410-3/2026. 

J E G Y Z Ő K Ö N Y V

Készült:	Balatoncsicsó Község Önkormányzata Képviselő-testülete 2026. június 22-én 13.00 órakor megtartott nyilvános üléséről

Az ülés helye:	Faluház
(Balatoncsicsó, Fő u. 25.)

Jelen vannak:	Antmann József 	polgármester
	Schumacher József	alpolgármester
	Scher Péter 
	Scher Zoltán 
	Varga-Szabó Éva	képviselők

Tanácskozási joggal megjelent:
	dr. Varga Viktória	jegyző, jegyzőkönyvvezető


[bookmark: _Hlk515443663]Antmann József polgármester: Köszönti a testületi ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 
- egyhangúlag - az alábbi határozatot hozza:

43/2026. (VI.22.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a mai nyilvános ülés napirendjét a meghívó szerint elfogadja:

NAPIREND

1)	Balatoncsicsó településtervének elfogadása
Előterjesztő: Antmann József polgármester

2)	A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása
Előterjesztő: Antmann József polgármester

3)	A Szentantalfa Nivegy-völgy Sportegyesület támogatásának jóváhagyása
Előterjesztő: Antmann József polgármester 

4)	Döntés a normatív települési támogatásról
Előterjesztő: Antmann József polgármester 


NAPIREND TÁRGYALÁSA
[bookmark: _Hlk516038974][bookmark: _Hlk529436894][bookmark: _Hlk531596727][bookmark: _Hlk523475209][bookmark: _Hlk83888855]
[bookmark: _Hlk536013617][bookmark: _Hlk130809380]1)  	Balatoncsicsó településtervének elfogadása
Előterjesztő: Antmann József polgármester

Antmann József polgármester: Ahogy beszélték, hosszú folyamat végén ezen a nyáron végre elfogadják az új településrendezési eszközöket. Augusztus 1-jén fog hatályba lépni. Vannak ugyan már most javítanivalók, de ezt majd módosítják. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatokat egyben teszi fel szavazásra.

[bookmark: _Hlk168046764][bookmark: _Hlk181771442]Balatoncsicsó Község Önkormányzata Képviselő-testülete 5 igen szavazattal 
- egyhangúlag - az alábbi határozatokat hozza:

[bookmark: _Hlk180044763]44/2026. (VI.22.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete Balatoncsicsó Településfejlesztési Tervét az előterjesztés melléklete szerint elfogadja.

7/2026. (VII.2.)	ÖNKORMÁNYZATI 		RENDELET

Balatoncsicsó Község Önkormányzata Képviselő-testülete a Balatoncsicsó Helyi Építési Szabályzatáról szóló rendelet-tervezetet elfogadja és 7/2026. (VII.2.) számon önkormányzati rendeletei közé iktatja.


2)  	A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása
Előterjesztő: Antmann József polgármester

Antmann József polgármester: Javasolja, hogy a lenti településekkel egyezően állapítsák meg az anyakönyvvezetői díjakat. Kérdezi, hogy van-e valakinek kérdése, észrevétele, javaslata?  


Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 
- egyhangúlag – az alábbi határozatot hozza:

[bookmark: _Hlk191293133]8/2026. (VII.2.)	ÖNKORMÁNYZATI 		RENDELET

Balatoncsicsó Község Önkormányzata Képviselő-testülete a hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 9/2017. (VI.1.) önkormányzati rendelet módosításáról szóló rendelet-tervezetet elfogadja és 8/2026. (VII.2.) számon önkormányzati rendeletei közé iktatja.


3)  	A Szentantalfa Nivegy-völgy Sportegyesület támogatásának jóváhagyása
Előterjesztő: Antmann József polgármester 

Antmann József polgármester: A sportegyesület 600.000 Ft támogatást kér, ezt meg is tudják adni, mert van rá keret. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 5 igen szavazattal 
- egyhangúlag – az alábbi határozatot hozza:

45/2026. (VI.22.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a Szentantalfa Nivegy-völgy Sportegyesület 600.000 Ft összegű támogatását jóváhagyja.

A képviselő-testület a támogatást előfinanszírozással biztosítja.

A támogatás forrása a 2026. évi költségvetésről szóló önkormányzati rendelet.

Felhatalmazza a polgármestert a támogatási szerződés aláírására.

Határidő: azonnal
Felelős: polgármester

4)  	Döntés a normatív települési támogatásról
Előterjesztő: Antmann József polgármester 

Antmann József polgármester: A tavalyi összegekben javasolja a támogatás megállapítását a gyerekeknek és az időseknek. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatokat egyben teszi fel szavazásra.

Balatoncsicsó Község Önkormányzata Képviselő-testülete 5 igen szavazattal 
- egyhangúlag – az alábbi határozatokat hozza:

46/2026. (VI.22.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. § alapján normatív települési támogatást állapít meg a Balatoncsicsó községben életvitelszerűen élő és lakóhellyel, vagy tartózkodási hellyel rendelkező, családi pótlékra jogosult gyermekek részére, a gyermekneveléssel, a tanévkezdéssel kapcsolatos kiadásokhoz történő hozzájárulás érdekében.

A támogatás mértéke gyermekenként: 

újszülöttől – óvodás korú gyermekek esetén 30.000 Ft
általános iskolás gyermekek esetében 40.000 Ft
középiskolai tanulók esetében	  50.000 Ft.

A települési támogatás igénylésével kapcsolatos adatlapokat 2026. augusztus 28. napjáig lehet benyújtani a Zánkai Közös Önkormányzati Hivatal Szentantalfai Kirendeltségén.

A képviselő-testület kötelezettséget vállal, hogy a normatív települési támogatás fedezetét az önkormányzat 2026. évi költségvetése biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2026. szeptember 15.
Felelős: jegyző

47/2026. (VI.22.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. §-a alapján normatív települési támogatást állapít meg a Balatoncsicsó községben életvitelszerűen élő és lakóhellyel, vagy tartózkodási hellyel rendelkező, öregségi nyugdíj és nyugdíjszerű ellátásban részesülők számára a magas inflációra, a gyógyszer-, és szilárd tüzelőanyag árának emelkedésére tekintettel.

A támogatás mértéke személyenként 30.000 Ft.

A települési támogatás igénylésével kapcsolatos adatlapokat 2026. augusztus 28-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2026. évi költségvetésről szóló önkormányzati rendelet biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2026. szeptember 15.
Felelős: polgármester, jegyző


Több napirendi pont nem lévén Antmann József polgármester megköszöni a nyilvános ülésen való részvételt, és azt 13.05 órakor bezárja.


K.m.f.


                  Antmann József				                         dr. Varga Viktória
       polgármester			   		                      jegyző

